ፓወር ሃውስ የሚባል የስልጠና ማዕከል አላቸው፡፡ ለሆቴሎች፣ ለህክምና ድርጅቶች፣ ለፋብሪካዎች እና ለሌሎች ድርጅቶች አመራሮች እና ሠራተኞች ስልጠና ይሰጣሉ፡፡ ሲስተም ዲቭሎፕመንት ላይ ይሰራሉ፡፡ ጣፋጭ ቢዝነስ የተሰኘ ፕሮግራምም በፋና ኤፍ ኤም ያስተላልፋሉ ፡፡ በቀጣይም በፋና የቴሌቪዥን እስክሪን ብቅ ለማለትም በመነጋገር ላይ ናቸው፡፡ በአሁኑ ወቅት 25 ቋሚ እና 14 ጊዜያዊ ሠራተኞች አሏቸው፡፡ ነገር ግን እነዚህ ሰዎች ዘላለም አብረዋቸው እንዲቆዩ አይፈልጉም፡፡ ይልቅስ ፍላጎታቸው ‹‹እሳት የላሱ›› የቢዝነስ ሰዎች እንዲሆኑ ነው፡፡ በሥራቸውም ላይ ጠንካራ እንዲሆኑ ሙያዊ እገዛ ያደርጋሉ፡፡ በዚህ መንገድም በርካታ ሰራተኞችን ወደ ተሻለ ደረጃ አድርሰዋል፡፡ በቅርቡም ‹‹ዶክተር አቡሽ ዶት ኮም›› ላይ ሚሊዮን ተከታዮችን እና ሚሊዮን ሥራ ፈጣሪ ኢትዮጵያዊያን እና አፍሪካዊ ባለ ራዕይ ወጣቶችን ለማፍራት ይተጋሉ፡፡
